CELEX: 62008CN0356
Language: ro
Date: 2008-07-30 00:00:00
Title: Cauza C-356/08: Acțiune introdusă la 30 iulie 2008 — Comisia Comunităților Europene/Republica Austria

27.9.2008   
            
            
               RO
            
            
               Jurnalul Oficial al Uniunii Europene
            
            
               C 247/10
            
         Acțiune introdusă la 30 iulie 2008 — Comisia Comunităților Europene/Republica Austria
   (Cauza C-356/08)
   (2008/C 247/17)
   Limba de procedură: germana
   Părțile
   
      Reclamantă: Comisia Comunităților Europene (reprezentanți: E. Traversa, A. Böhlke, agenți)
   
      Pârâtă: Republica Austria
   Concluziile reclamantei
   
               —
            
            
               constatarea faptului că, prin instituirea obligației potrivit căreia orice medic stabilit în Austria Superioară trebuie să deschidă un cont la Oberösterreichische Landesbank în care trebuie virate onorariile primite de la casele de sănătate pentru prestațiile medicale, Republica Austria nu și-a îndeplinit obligațiile care îi revin în temeiul articolelor 43 CE, 49 CE și 56 CE;
            
         
               —
            
            
               obligarea Republicii Austria la plata cheltuielilor de judecată.
            
         Motivele și principalele argumente
   Deschiderea unui cont obligatoriu în care trebuie virate toate onorariile primite de la casele de sănătate pentru prestațiile medicale, nu este proporțională cu necesitatea de a garanta calculul și prelevările corecte ale cotizațiilor care trebuie achitate de medicii stabiliți în Austria Superioară la Colegiul Medicilor. Normele contestate constituie așadar o restricție nejustificată în calea a trei libertăți fundamentale garantate de Tratatul CE: libertatea de stabilire a medicilor instalați în alte state membre precum și a băncilor, libertatea acestora de prestare a serviciilor și libera circulație a capitalurilor.